ประชุมผู้นำเขตเศรษฐกิจเอเปค ช่วงที่ 2 หารือประเด็นการค้าการลงทุน แนวทางส่งเสริมการเจริญเติบโตที่ครอบคลุมแนวคิดเศรษฐกิจ BCG
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะประธานการประชุมความร่วมมือทางเศรษฐกิจในภูมิภาคเอเชีย-แปซิฟิก ครั้งที่ 29 กล่าวเปิดการประชุมผู้นาเขตเศรษฐกจิเอเปค ในช่วงที่ 2 โดยได้กล่าวถึงเนื้อหาการประชุมเมื่อวานนี้ ที่ได้พูดคุยถึงแนวทางส่งเสริมการเจริญเติบโต ที่ครอบคลุมแนวคิดเศรษฐกิจ BCG การกระชับความสัมพันธ์กับแขกพิเศษและสภาที่ปรึกษาทางธุรกิจเอเปค โดยประเด็นสำคัญคือ การค้าและการลงทุน ซึ่งเป็นประเด็นสำคัญในการส่งเสริมการเจริญเติบโตที่ยั่งยืน ครอบคลุมในภูมิภาคและในโลก และวันนี้เป็นโอกาสที่ผู้นำจะได้พูดคุยกันต่อ การค้าและการลงทุนถือเป็นหัวใจหลักของความร่วมมือสมาชิกเศรษฐกิจเอเปค โดยเฉพาะการค้าการลงทุนในรูปแบบพหุภาคีที่มีองค์การค้าโลก หรือ WTO ร่วมด้วย ซึ่งที่ผ่านมาได้มีการประสานท่าทีที่ต่างกันของสมาชิกและบรรลุผลลัพธ์ในหลายประเด็น ซึ่งสมาชิกเศรษฐกิจเอเปคต้องช่วยกันรักษาพลวัตและร่วมกันผลักดันการนำผลลัพธ์ไปปฎิบัติและยังมีอีกหลายประเด็นที่ยังคั่งค้างอยู่ ซึ่งเป็นประเด็นที่เอเปคให้ความสำคัญ ทั้งวิสัยทัศน์ของปุตราจายา 2040 และแผนปฏิบัติการ ROTR เช่น ความครอบคลุมความยั่งยืนในการเปลี่ยนผ่านสู่ดิจิทัล เอเปคสามารถมีบทบาทสำคัญในฐานะแหล่งบ่มเพาะทางความคิด อยากให้สมาชิกเอเปคร่วมมือกันหาทางออกใหม่ที่สร้างสรรค์เพื่อขับเคลื่อนประเด็นเหล่านี้ การขับเคลื่อนเขตการค้าเสรีเอเชีย-แปซิฟิก  หรือ FTAAP ถือเป็นงานสำคัญของเอเปคที่ต้องช่วยกันสนับสนุนการค้าพหุภาคีนายกรัฐมนตรี กล่าวในช่วงท้ายของการเปิดการประชุม ว่า ในปีที่ผ่านมาสมาชิกเอเปคสามารถฟื้นตัวจากวิกฤตโควิด-19 โดยอาศัยเทคโนโลยีดิจิทัล มาช่วยรับมือและแก้ไขปัญหาความชะงักที่เกิดขึ้น และยังช่วยขยายโอกาสให้กับเด็ก สตรี เยาวชน และคนในพื้นที่ห่างไกล แต่ยังมีความเหลื่อมล้ำที่สมาชิกเอเปคต้องช่วยกันลดช่องว่างและเสริมพลังให้กับกลุ่มที่ยังไม่ได้รับการปลดปล่อยศักยภาพทางเศรษฐกิจ เพื่อสร้างหลักประกันว่าคนทุกกลุ่มจะได้รับประโยชน์โดยไม่ทิ้งใครไว้ข้างหลังและยังต้องเตรียมพร้อมรับมือกับสังคมผู้สูงวัยอีกด้วย